prihliada sa pritom na doručené stanoviská účastníkov procesu posudzovania.
V rozsahu hodnotenia sa určuje najmä:
ktorý variant riešenia navrhovanej činnosti je potrebné podrobnejšie vypracovať a hodnotiť. Vyberie sa z variantov, ktoré boli uvedené v zámere, ale môže to byť i ďalší reálny variant, ktorý vyplynul z pripomienok účastníkov procesu posudzovania predložených k zámeru,
ktoré z údajov uvedených v prílohe č. 11 zákona má správa o hodnotení obsahovať, ktoré zo súvisiacich činností sa budú posudzovať spoločne,
počet vyhotovení správy o hodnotení, prípadne tiež formy spracovania a počet.
Rozsah hodnotenia sa určuje vždy, časový harmonogram sa určuje iba v prípade potreby, napr. v prípade nutnosti sledovania určitých vplyvov na biotické zložky životného prostredia počas vegetačného obdobia, biologických cyklov, alebo ak sa vyžaduje inventarizácia fauny a flóry a pod.
Verejnosť a ostatné subjekty procesu posudzovania môžu predložiť pripomienky k určenému rozsahu hodnotenia navrhovanej činnosti do 10 dní od jeho zverejnenia.
Príslušný orgán pripomienky vyhodnotí a doručí ich navrhovateľovi s požiadavkou, aby ich zohľadnil pri hodnotení navrhovanej činnosti a vypracovaní správy o hodnotení.